આ વાસ્તવિકતાને વિસારે પાડીને ધર્મસ્થાનોના સર્વેક્ષણની કામગીરી જિલ્લા અધિકારીઓ પર નાખવામાં આવી છે. બોજો ઉપાડવાની શક્તિ કરતાં એક તણખલું પણ વધારે નાખવામાં આવે તો ઊંટની કમર તૂટી જાય છે, કારણ કે છેલ્લું તણખલું સૌથી વજનદાર અને અસહ્ય બોજો બની જાય છે, તેથી અંગ્રેજી ભાષામાં કહેતી છે કે ઊંટની કમર છેલ્લા તણખલાથી તૂટે છે (It is the last straw that breaks the camel's back). આમાં સમયનો પણ હિસાબ ગણવો જોઈએ. લંબાવેલા હાથે પાણી ભરેલો ગ્લાસ ઉપાડવો અઘરો નથી, પણ એકાદ કલાક આ સ્થિતિમાં જ ગ્લાસ પકડી રાખવો પડે તો બોજો અસહ્ય બની જાય છે.